כפר יהושע

כְּפַר-יְהוֹשֻׁעַ הוא מושב בעמק יזרעאל, כשני קילומטרים דרומית לרמת ישי, בתחום השיפוט של המועצה האזורית עמק יזרעאל. נוסד ב-12 באוגוסט 1927.
חיים בו כ-1,100 תושבים ויש בו 90 נחלות חקלאיות ששטחן הכולל 9,500 דונם.

== מקור השם ==
המושב נקרא על שם יהושע חנקין אשר ניהל את העסקאות לרכישת עמק יזרעאל לשם יישובו על ידי יהודים ובהן רכישת אדמות תל-שמאם ממשפחת טואני (ת'וואני) הלבנונית, שעל חלקן יושב כפר יהושע, בשלושת העשורים הראשונים של המאה ה-20. ואף זירז את הקמתם של היישובים החקלאיים החלוציים בו.

== היסטוריה ==
גרעין מייסדי כפר יהושע נוסד במחצית שנות ה-20 של המאה ה-20 על ידי חבורת חלוצים בשם "ארגון א". רוב חבריו היו חלוצים אנשי העלייה השלישית ממדינות מזרח אירופה, בעיקר אוקראינה (כולל אזור גליציה) ורוסיה, ומיעוטם אנשי העלייה השנייה. גרעין המייסדים ראה במושב נהלל יישוב לדוגמה; הן מבחינת ניסוח העקרונות, והן מבחינת צורת ההתיישבות.
מייסדי כפר יהושע סברו כי השיתוף הוא תנאי הכרחי לחיי מושב תקינים, אפילו על חשבון חופש הפרט. על כן, ניסו ליצור צורת יישוב שהיא סינתזה של מושב וקיבוץ. בכפר יהושע נוצרה שיטת אשראי מיוחדת: בראש המושב עמדה ועדה כלכלית, שסיפקה לכל חבר את צרכיו ההכרחיים לקיום ולייצור, על בסיס שוויוני, ללא קשר למצב חשבונו ולהכנסתו. משק חלש קיבל אשראי גדול יותר, על מנת להגדיל את כושר הייצור שלו. המסחר הפנימי של המושב התנהל באמצעות כסף מקומי שהודפס על ידי האגודה השיתופית והיה נקרא "בונים".

קיימת השארה שבקרבת מקום הייתה עיר עתיקה דבשת.

== אמנות ==
* האדריכל ריכרד קאופמן תכנן את כפר יהושע כצורת האות יו"ד, כמחווה ליהושע חנקין שעל שמו נקרא המושב.
* במרכז היישוב מצויה שדרה לזכרו של קאופמן ובמרכזה פסיפס אמנותי שתכנן הצייר והפסל אלי שמיר. בפסיפס משולבים שמות עשרות היישובים שתכנן קאופמן, דיוקן שלו ומפת כפר יהושע.
* בכפר יהושע אנדרטה לנופלים מעשה ידיה של האמנית בתיה לישנסקי.
* בתחום בית הספר נמצא [http://www.beithankin.org/ בית חנקין] המשמש כמרחב מוזיאלי רב תחומי ומוזיאון טבע. במקום מוצגת תערוכת טבע קבועה וכן תערוכות אומנות מתחלפות. תערוכת הקבע כוללת פוחלצים של בעלי חיים וממצאים מן האזור וחדר זיכרון הכולל פריטים שהיו שייכים ליהושע חנקין.

== כפר יהושע כיום ==
שנים רבות נחשב כפר יהושע לאחד המושבים האידאולוגיים מבחינת ההקפדה על עקרונות המושב, עד למשבר הארגוני שפקד אותו בשנת 1998. בעקבות המשבר פורקה האגודה השיתופית, ועימה השיווק המאורגן והערבות ההדדית. מאז מתנהל כל משק באופן פרטני מול מוסדות ציבוריים ובתי עסק, ובעלי המשקים החלשים ביותר נאלצו למכור את משקיהם או להחכיר את מבניהם למשקים הגדולים.

בכפר בית ספר יסודי אזורי ובו לומדים תלמידים מכפר יהושע, אלונים, אלוני אבא ובית לחם הגלילית.

משקי הרפתנים הגדולים בכפר יהושע הם מיצרני החלב והבשר הגדולים בארץ, ולוקחים חלק במאבק החקלאים להגנת מחירי החלב והבשר.

==תחנת הרכבת ההיסטורית==

בסמוך לכפר נמצאת תחנת הרכבת ההיסטורית תל א-שמאם של קו רכבת העמק. בשנת 2005 בוצע בה שחזור על ידי המועצה לשימור אתרים (אדריכל אריה שילה). תחנת זו הייתה השלישית מבין שמונה התחנות המקוריות שנקבעו בשנת 1905, מוקמה ליד כפר אריסים בשם תל א-שמאם. הכפר פורק לאחר שאדמותיו נקנו לשם הקמת כפר יהושע. התחנה הוקמה בחלקו המערבי של עמק יזרעאל שהיה אז אזור ביצות שומם, ושימשה בתחילה כנקודת תספוק ותיקון לקטרים.

==גלריית תמונות==
<gallery widths="200" heights="180" perrow="4">
קובץ:פסיפס קאופמן.jpg|פסיפס קאופמן
קובץ:תרשים כפר יהושע בפסיפס קאופמן בכפר יהושע.jpg|תרשים כפר יהושע בצורת האות יו"ד ב"פסיפס קאופמן" בכפר יהושע
קובץ:A Cowshed in Kfar Yehoshua, Israel.jpg|כפר יהושע הוא מיצרני החלב והבשר הגדולים בארץ
קובץ:Main Entrance to Kfar Yehoshua.jpg|רפת בכניסה הראשית לכפר
קובץ:Water tower in Kfar Yehoshua railway station.jpg|מגדל המים בתחנת רכבת העמק בכפר יהושע
קובץ:KFARY13.jpg|בית העם, 2013
קובץ:תל שמאם שלט.jpg|שילוט מול תֵּל אֶ־שַׁמַאם, כ-250 מטר ממזרח לתחנה (הנקראת על שמו) של רכבת העמק ההיסטורית 
</gallery>

== ראו גם ==
אישים הקשורים בחיי הכפר.

==לקריאה נוספת==
===מקורות===
* נשר [נחמן שרשבסקי], מנהלל., הפועל הצעיר, כ"ה תשרי תרפ"ד, 4 באוקטובר 1923, עמ' 18–19
* כפר יהושע: במלאת ט"ו שנה להוסדה תרפ"ז-תש"ב, כפר יהושע תש"ד
* מרדכי אמיתי (עורך), כפר-יהושע ביובלו: דור לדור יביע אומר: תרפ"ז-תשל"ז - 1927–1977, תל אביב תשמ"ג
* רינה פורת (מחברת ועורכת עם נחום סיון), כפר נולד, סיפורים מכפר יהושע, שלושים השנים הראשונות, הוצאת "מערכת", קיבוץ דליה, תשס"ה

===מחקרים===
* יהודה ארז, ספר העלייה השלישית, א-ב, הוצאת עם עובד, תל אביב תשכ"ד, עמ' 42–43
* רינה אידן, מרעיון לתנועה, התפתחות רעיון מושב העובדים ויישומו 1933-1919, עבודת גמר, אוניברסיטת תל אביב תשמ"ט, עמ' 41–43
* 

==קישורים חיצוניים==

* [http://www.k-yehoshua.org.il כפר יהושע], באתר האינטרנט של מושב כפר יהושע
* [https://web.archive.org/web/20050406073305/http://www.nahalal.co.il/places/places.rnai כפר יהושע], באתר בית הספר מקיף חקלאי ויצו קנדה - נהלל
* תמונות [https://haifa-primo.hosted.exlibrisgroup.com/primo-explore/collectionDiscovery?vid=HAU&inst=972HAI_MAIN&collectionId=81164644550002791&lang=iw_IL מאוסף כפר יהושע] מתוך האוספים הדיגיטליים של ספריית יונס וסוראיה נזריאן, אוניברסיטת חיפה
* 
* 
* מיכאל יעקובסון: [http://michaelarch.wordpress.com/2013/05/26/סיבוב-בעמק-יזרעאל-בין-ציפורי-כפר-יהושע/ על בית העם בכפר יהושע שהפך לקרקס], אתר 'חלון אחורי', 26 במאי 2013
* [https://www.jstor.org/stable/23734057?searchText=חיתית&searchUri=%2Faction%2FdoBasicSearch%3FQuery%3D%D7%2597%25D7%2599%25D7%25AA%25D7%2599%25D7%25AA&ab_segments=0%2FSYC-6744_basic_search%2Fcontrol&refreqid=fastly-default%3Ad3f2 קבורה 'חיתית" ליד כפר-יהושע] / אדם דרוקס, ידיעות בחקירת ארץ-ישראל ועתיקותיה/ כרך: ל', חוברת: ג/ד שנת: תשכ"ו, 1966. עמ' 213
* 

==הערות שוליים==

*
קטגוריה:יישובים שהוקמו ב-1927
קטגוריה:מושבי תנועת המושבים
קטגוריה:עמק יזרעאל
קטגוריה:מבנים ואתרים שתכנן ריכרד קאופמן
קטגוריה:ישראל: יישובים הקרויים על שם אישים